Adela, Dei gratia Francorum regina. Noverint universi et singuli qui presentes litteras viderint vel audierint, quod Radulphus de Vaumor, quidam burgensis noster de Ecclesiolis, dedit Deo et abbatie de Escarleis se et domum suam, et terras, et res suas quas habebat in potestate nostra apud Ecclesiolas, de assensu nostro et voluntate nostra in perpetuum possidendas. Quod ut ratum sit et firmum, sigilli nostri auctoritate fecimus confirmari. Actum apud Cudot, anno Domini Mº CCº, mense novembri.